b'\n_START_ARTICLE_\nGovernment House (Bahama)\n_START_PARAGRAPH_\nGovernment House on kulttuurihistoriallinen rakennus Bahamasaarilla. Se sijaitsee maan p\xc3\xa4\xc3\xa4kaupungissa Nassaussa. Rakennus rakennettiin vuonna 1801, kuvern\xc3\xb6\xc3\xb6ri Halkettin hallintokaudella. Vuosina 1907\xe2\x80\x931910 rakennuksen kylkeen rakennettiin it\xc3\xa4inen siipi, mutta vuoden 1929 hurrikaanin j\xc3\xa4lkeen se jouduttiin pahoin vaurioituneena purkamaan alas. Sen tilalle pystytettiin uusi rakennus, joka vihittiin k\xc3\xa4ytt\xc3\xb6\xc3\xb6n vuonna 1932. Vuonna 1940 Government Housen sisustus uusittiin. Rakennuksen edustalla seisova Kristoffer Kolumbuksen patsas pystytettiin vuonna 1830.'